Caity Lotz

Caitlin "Caity" Marie Lotz (s. 30. joulukuuta 1986 San Diego, Kalifornia) on yhdysvaltalainen näyttelijä ja tanssija. Hänet tunnetaan Sara Lancen roolista televisiosarjassa Arrow sekä sen spin-offissa Legends of Tomorrow. 

Lotz on ollut mukana hip hop -teatterituotannossa Groovaloo ja tehnyt stuntteja elokuviin kuten Step Up 3D. Lotzin taitamia taistelulajeja ovat esimerkiksi taekwondo, wushu ja muay thai. Hän harrastaa myös parkouria ja trikkausta.

 Ura 
 Tanssijana 
Lotz aloitti uransa Avril Lavignen ja Lady Gagan taustatanssijana. Lisäksi hän on tanssinut musiikkivideoilla kuten Lady Gagan ”Paparazzi” ja ”Love Game”, David Guettan ja Estellen ”One Love”, Selena Gomezin ”Tell Me Something I Don’t Know”, Faith Evansin ”Mesmerized”, T-Painin ”Freeze”, JoJon ”Baby It’s You” ja Cascadan ”Evacuate the Dancefloor”.

 Näyttelijänä 
Näyttelijänuransa Lotz aloitti vuonna 2006 pienellä roolilla elokuvassa Anna palaa 3. Sen jälkeen hän on näytellyt muun muassa indie-elokuvissa Live at the Foxes Den ja Battle of the Year ja vieraillut televisiosarjoissa Kova laki: Los Angeles ja Mad Men. Vuonna 2013 hän sai roolin brittiläisestä pienen budjetin scifielokuvasta The Machine.

Lotz liittyi The CW-kanavan sarjan Arrow toiselle tuotantokaudelle Sara Lancen rooliin vuonna 2013. Hän siirtyi Saran roolissa vuonna 2016 alkaneeseen Legends of Tomorrow -sarjaan, joka on Arrow -sarjan spin-off. Lotz on vieraillut Sarana myös toisessa Arrow’n spin-offissa, The Flashissa.

 Muuta 
Lotz on esiintynyt miestenlehdissä Men's Health ja Esquire sekä muun muassa Jack in the Boxin ja Reebokin mainoksissa.

Vuosina 2006–2007 Lotz esiintyi tyttöbändissä nimeltä Soccx. Yhtye on julkaissut albumin Hold On, sekä singlet ”Scream Out Loud”, ”From Dusk Till Dawn” ja ”Can’t Take My Eyes Off You”.

 Filmografia 
Elokuvat Vuosi Suomenkielinen nimi Alkuperäinen nimi Rooli 2006 Anna palaa 3 Bring It On: All or Nothing Pacific Vista Cheerleader 2012 The Pact The Pact Annie Barlow 2013 The Machine The Machine Ava / The Machine Battle of the Year Battle of the Year Stacy Live at the Foxes Den Live at the Foxes Den Susan Hudson 2014 The Pact 2 The Pact 2 Annie Barlow 2015 400 Days 400 Days tohtori Emily McTier 2017 Small Town Crime Small Town Crime HeidiTelevisiosarjat Vuosi Suomenkielinen nimi Alkuperäinen nimi Rooli Jaksot 2010 Kova laki: Los Angeles Law & Order: LA Amy Reynolds ”Harbor City” 2010–2015 Mad Men Mad Men Stephanie Horton 5 jaksoa 2011 Death Valley Death Valley konstaapeli Kirsten Landry 11 jaksoa 2012 NTSF:SD:SUV:: NTSF:SD:SUV:: Mary ”Lights, Camera, Assassination” 2013–2016 Arrow Arrow Sara Lance / Kanarialintu 33 jaksoa (kausilla 2–5) 2014 Stalker Stalker Melissa Barnes ”Love Is a Battlefield” 2016 Robot Chicken Robot Chicken äänirooli ”Fridge Smell” 2016– Legends of Tomorrow Legends of Tomorrow Sara Lance / Valkoinen kanarialintu 71 jaksoa 2016–2017 The Flash The Flash  2017 Supergirl Supergirl Sara Lance ”Crisis on Earth-X, Part 1”Webisode Vuosi Suomenkielinen nimi Alkuperäinen nimi Rooli Jaksot 2013 Palavaa rakkautta Burning Love Hathwellin deitti ”Burn Baby Burn”

 Lähteet 

Aiheesta muualla



Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset tanssijat
Luokka:Vuonna 1986 syntyneet
Luokka:Elävät henkilöt